సారంగ్ వైమానిక ప్రదర్శన బృందం

సారంగ్ భార తీయ వాయు సేన  కు చెందిన హెలికాప్టర్ ఏరోబాటిక్  వైమానిక  ప్రదర్శన  బృందం. . 2005లో నం. 151 హెలికాప్టర్ యూనిట్‌గా అధికారికంగా స్థాపించబడింది. ఈ యూనిట్ ఐదు సవరించిన హెచ్ఏఎల్ ధ్రువ్ హెలికాప్టర్లను వినియోగిస్తుంది. తమిళనాడు రాష్ట్రంలోని కోయంబత్తూరు సమీపంలోని సూలూర్ వైమానిక స్థావరం నుంచి కార్యకలాపాలు నిర్వహిస్తుంది. 
 నామ ఉత్పత్తి 
“సా రంగ్” అనే పదం సంస్కృతంలో నెమలి అనే అర్థాన్ని ఇస్తుంది.[1] నెమలి భారతదేశ జాతీయ పక్షి.
 చరిత్ర 
ఈ ప్రదర్శన బృందం 2002లో అడ్వాన్స్డ్ లైట్ హెలికాప్టర్ మూల్యాంకన ఫ్లైట్ స్క్వాడ్రన్‌గా ఏర్పడింది. తరువాత హెలికాప్టర్ ఏరోబాటిక్ ప్రదర్శన యూనిట్‌గా పునర్వ్యవస్థీకరించబడింది. అక్టోబర్ 2003లో ప్రదర్శన బృందంగా రూపుదిద్దుకుంది. 2005లో భారతీయ వాయుసేనలో నం. 151 హెలికాప్టర్ యూనిట్‌గా అధికారిక గుర్తింపు పొందింది. ప్రారంభంలో బెంగళూరు సమీపంలోని యెలహంకా వైమానిక స్థావరంలో ఉండేది. 2009లో సూలూర్ వైమానిక స్థావరానికి మారింది.
 విమానాలు 
ఈ బృందం హిందుస్తాన్ ఏరోనాటిక్స్ లిమిటెడ్  Aతయారు చేసిన  ధ్రువ్ యం కే -I హెలికాప్టర్లను వినియోగిస్తుంది.  2024 నాటికి ఐదు  ధ్రువ్ హెలికాప్టర్లు ప్రత్యేక నెమలి రంగుల అలంకరణతో సేవలో ఉన్నాయి. వైమానిక ప్రదర్శనల సమయంలో తెల్లటి పొగ ఉత్పత్తి చేయడానికి ప్రత్యేక కానిస్టర్లతో అమర్చబడ్డాయి.

 ప్రస్తుతం వినియోగంలో ఉన్న విమానాలు 

 హెచ్ ఏ ల్  ధ్రువ్ యం కే -I (5)

2023 వరకు నాలుగు హెలికాప్టర్లతో సమన్వయ ప్రదర్శనలు ఇచ్చింది. 2023 నుంచి ఐదు హెలికాప్టర్ల ప్రదర్శనకు విస్తరించింది.

 సేవా కార్యకలాపాలు 
బృందం మొదటి ప్రజా ప్రదర్శన 2004లో సింగపూర్‌లో జరిగిన ఆసియన్ ఏరోస్పేస్ ప్రదర్శనలో జరిగింది. తరువాత ద్వైవార్షిక రక్షణ వైమానిక ప్రదర్శన ఏరో ఇండియా, వాయుసేన దినోత్సవం, నేవీ వారం ఉత్సవాలు, జాతీయ ప్రాముఖ్యత గల ఇతర కార్యక్రమాల్లో పాల్గొంటూ వస్తోంది  ఫిబ్రవరి 2024లో సింగపూర్ ఎయిర్‌షోలో ప్రదర్శన ఇచ్చింది. ఇది భారత్ కు  బయట రెండో ప్రదర్శన. 2004 ప్రారంభ ప్రదర్శన తరువాత ఇదే మొదటిసారి విదేశీ ప్రదర్శన.

ఏరోబాటిక్ ప్రదర్శనలతో పాటు విపత్తు నిర్వహణలో కూడా పాల్గొంటుంది. 2013 ఉత్తరాఖండ్ వరదల సమయంలో చిక్కుకుపోయిన ప్రజలను రక్షించడంలో సహకరించింది. 2015 చెన్నై వరదలు, 2018 కేరళ వరదలు, 2017 ఒకీ తుఫాను, 2023 మిఛౌంగ్ తుఫాను ల తర్వాత  పరిస్థితుల్లో ఆహార ప్యాకెట్లు, ఉపశమన సామగ్రి పంపిణీ, రక్షణ చర్యల్లో పాల్గొంది.[9]

 ప్రమాదాలు 
ఫిబ్రవరి 2007లో ఏరో ఇండియా 2007కు ముందు సాధన సమయంలో యెలహంకా వైమానిక స్థావరం సమీపంలో ఒక హెలికాప్టర్ కూలింది. కో-పైలట్ స్క్వాడ్రన్ లీడర్ ప్రియేష్ శర్మ మరణించాడు. పైలట్ వింగ్ కమాండర్ వికాస్ జెట్ట్లీ తీవ్రంగా గాయపడ్డాడు. నాలుగు సంవత్సరాలు కోమాలో ఉన్న తరువాత 2011లో వికాస్ జెట్ట్లీ  కూడా మరణించాడు.
 గ్యాలరీ 

 ఇవి కూడా చూడండి 

 సూర్య కిరణ్
 సాగర్ పవన్

 బాహ్య మూలాలు 
నెం 151 హెచ్ యు డాటా బేస్ 

 మూలాలు 

వర్గం:భారత వాయుసేన
వర్గం:Articles with short description